**3.ҮЙЛ АЖИЛЛАГААНЫ ТАЙЛАН, МЭДЭЭЛЭЛ**

*МАЯГТ №-8**ЖИЛИЙН ҮЙЛ АЖИЛЛАГААНЫ ТАЙЛАН*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. ***Компанийн бизнесийн үйл ажиллагааны талаарх мэдээлэл***

Компанийн түрээсийн орлогыг нэмэгдүүлэх, өдөр тутмын ашиглалтын зардал, барилгын урсгал засварын зардлуудыг багасган, хэмнэн ажиллахад анхааран ажиллаж байгаагаа Гүйцэтгэх удирдлага ТУЗ-ийн ээлжит хурлуудад байнга танилцуулж байсан . УИД ХК нь 2019 онд 5,379.4 сая төгрөгийн түрээсийн орлого олж, 5,292.0 сая төгрөгийн зардал гаргаж 87.4 сая төгрөгийн ашигтай ажиллaсан. Компани нь татвараа үнэн зөв тодорхойлж, төлөх тайлагнах үүргээ нэр төртэй биелүүлж нийгмийн хариуцлагаа үлгэр жишээ ухамсарлаж, эх орныхоо бүтээн байгуулалт хөгжил цэцэглэлтэнд бодитой хувь нэмэр оруулж ирсэн. УИД ХК нь 2019 онд улсын төсөвт 304.6 сая төгрөгийн татвар төлжээ. Барилга засвар болон ашиглалт үйлчилгээний талаар: 2019 онд Улсын их дэлгүүрийн В1-5 дугаар давхаруудын галын босоо магистраль шугам солих ажил, 1,5 давхрын гадна ханыг дотор талаас нь дулаалах ажил, 1-2 давхрын агаарын урсгалын хаалт хийх, дэлгүүрийн барилгын агааржуулалтын системийн агаар боловсруулах төхөөрөмжийн дулаан хангамжийн шугамын засварын ажил, 7-р давхрын гэгээвчинд автоматаар онгойдог цонх гаргах ажил, давхаруудын хагарсан плитан шалыг шинэчлэх ажил, дулааны узелийн өрөөний засварын ажил, дэлгүүрийн барилгын нүүрэн талын шилэн фасадны хагарсан шилүүдийг сольж шинэчлэх ажил, цэвэр усны өргөлтийн системийн засвар шинэчлэлтийн ажил болон бусад засварын ажлуудыг хийж гүйцэтгэлээ. 2019 онд Улсын их дэлгүүрийн 5; 6 дугаар давхарт агааржуулалтын иж бүрэн системийг суурилуулж угсарсан. Мөн эрчим хүчний үүрэг хүлээсэн хэрэглэгчийн хувьд эрчим хүчний тоног төхөөрөмжийн шат дамжлагад ээлжит аудитыг хийлгэсэн. Санхүүгийн үйл ажиллагааны талаар:Тус компани өнгөрсөн онд нийт 5,382.7 сая төгрөгийн орлого олсон байна. Тайлант хугацаанд орлогын татварт 37.7 сая төгрөг төлж, 87.4 сая төгрөгийн ашигтай ажиллaлаа. Тайлант хугацаанд нийт 5284.3 сая төгрөгийн зардал гарсан бөгөөд өмнөх онтой харьцуулахад зардал 177.8 сая төгрөгөөр буурсан байна .Үйл ажиллагааны зардлыг бүтцээр нь ангилж үзвэл 1.5 хувь буюу 77.9 сая төгрөгийг хөдөлмөрийн зардал, 43.1 хувь буюу 2,276.0 сая төгрөгийг ашиглалтын зардал, 2.7 хувь буюу 141.0 сая төгрөгийг барилгын урсгал засварын зардал, 10.1 хувь буюу 535.1 сая төгрөгийг үндсэн хөрөнгийн элэгдлийн зардал, 35.9 хувь буюу 1,896.4 сая төгрөгийг зээлийн хүүгийн зардал, 2.6 хувь буюу 140.5 сая төгрөгийг үл хөдлөх хөрөнгийн болон газрын татвар, 4.1 хувь буюу 217.4 сая төгрөгийг бусад зардал эзэлж байна .Өнгөрсөн оны жилийн эцсийн байдлаар нийт хөрөнгийн дүн 8,239.2 сая төгрөг, үүнээс эргэлтийн хөрөнгө 1.8 хувь буюу 150.3 сая төгрөг, эргэлтийн бус хөрөнгө 98.2 хувь буюу 8,088.9 сая төгрөгийг эзэлж байна. Эргэлтийн хөрөнгийн 24.9 хувь буюу 37.4 сая төгрөгийг мөнгө, авлага зэрэг түргэн хөрвөх хөрөнгө, 16.9 хувь буюу 25.4 сая төгрөгийг бараа материал, 58.2 хувь буюу 87.5 сая төгрөгийг урьдчилж гарсан зардал эзэлж байна. Эргэлтийн бус хөрөнгийн дийлэнх хувь болох 99.6 хувь буюу 14,311.5 (хуримтлагдсан элэгдэл нь 6,256.4 сая төгрөг) сая төгрөгийг үндсэн хөрөнгө болох барилга байгууламж, машин тоног төхөөрөмж, тавилга, эд хогшил, 0.4 хувь буюу 33.8 сая төгрөгийг урт хугацаат хөрөнгө оруулалт эзэлж байна.  Өр төлбөр ба Эзэмшигчдийн өмчийн хувьд бусдад төлөх өр төлбөрийн хэмжээ 9,387.3 сая төгрөг, эзэмшигчдийн өмчийн дүн -1,148.1 сая төгрөг байна. Бусдад төлөх өр төлбөрийн хэмжээ өнгөрсөн оны эцэст 9,832.9 сая төгрөг байснаас 4.7 хувиар буюу 445.6 сая төгрөгөөр буурсан байна. Нийт өр төлбөрийн 97,8 хувь буюу 9,183.0 сая төгрөгийг зээл, зээлийн хүүгийн хуримтлагдсан өр эзэлдэг бөгөөд өмнөх оны зээлийн үлдэгдлээс 4.0 хувиар буурсан байна. Эзэмшигчдийн өмч оны эхэнд -1.235,5 сая төгрөг байснаас тухайн тайлант хугацаанд 87.4 сая төгрөгийн ашигтай ажиллаж , оны эцэст -1.148,1 сая төгрөг болсон байна.  УИД ХК нь 2019 онд ААНОАТатварт 37.7 сая төгрөг, НӨАТатварт 106.3 сая төгрөг, үл хөдлөх хөрөнгө болон газрын албан татварт 140,5 сая төгрөг, ХХОАТатвар болон НДШимтгэлд 20.1 сая төгрөг, нийт дүнгээрээ 304.6 сая төгрөгийг Улсын төвлөрсөн төсөвт төлсөн байна.1. ***Удирдлагын талаарх мэдээлэл***

Тайлант хугацаанд “Улсын Их Дэлгүүр” ХК-ийн Төлөөлөн удирдах зөвлөлийн гишүүдээр С.Хосбаяр, Ш.Баярсайхан, А.Шагдарсүрэн, Р.Содном, А.Норсмаа, Б.Ариунжаргал, Төлөөлөн удирдах зөвлөлийн хараат бус гишүүдээр Д.Дашцэдэн, Л.Чулуунбаатар, Н.Батцацрал нар, ТУЗ-ийн нарийн бичгийн даргаар В.Хүрэлхад, компанийн Гүйцэтгэх захирлаар С.Сайнбат, нягтлан бодогчоор Д.Чимгээ нар ажиллалаа.1. ***Cанхүүгийн байдлын талаарх мэдээлэл***

Тус компани нь 2019 онд нийт 5,382.7 сая төгрөгийн орлого олж, 5,295.3 сая төгрөгийн зардал гарган 87.4 сая төгрөгийн ашигтай ажилласан байна.  Тайлант хугацаанд Үйл ажиллагаанд 5,284.3 сая төгрөгийн зардал гарсан байна. Үйл ажиллагааны зардлыг ангилж үзвэл 1.6 хувь буюу 83.5 сая төгрөгийн цалин нийгмийн даатгалын шимтгэл, боловсон хүчний зардал, 2.7 хувь буюу 141.0 сая төгрөгийн барилгын урсгал засварын зардал, 10.1 хувь буюу 535.1 сая төгрөгийн үндсэн хөрөнгийн элэгдэл, 2.0 хувь буюу 107.5 сая төгрөгийн даатгалын зардал, 17.5 хувь буюу 923.4 сая төгрөгийн харуул хамгаалалтын зардал, 13.1 хувь буюу 693.3 сая төгрөгийн цэвэрлэгээ үйлчилгээний зардал, 9.7 хувь буюу 513.2 сая төгрөгийн инженерийн шугам сүлжээний засвар сэлбэгийн зардал, 2.8 хувь буюу 146.1 сая төгрөгийн цахилгаан дулаан усны зардал, 35.9 хувь буюу 1,896.4 сая төгрөгийн зээлийн хүүгийн зардал, 2.6 хувь буюу 140.5 сая төгрөгийн үл хөдлөх хөрөнгийн болон газрын албан татварын зардал, 2.0 хувь буюу 104.3 сая төгрөгийн зар сурталчилгаа, шуудан холбоо, бичиг хэрэг, үйлчилгээний зардал тус тус эзэлж байна.Авлага, өглөгийн талаар:Оны эхэнд дансны авлага 11.9 сая төгрөг байснаас оны эцэст 37.2сая төгрөг болсон байна. Авлагыг ангилж үзвэл худалдан авагчдаас авах авлага 11.2 сая төгрөг, дотоодын бэлтгэн нийлүүлэгчдээс авах авлага 5.6 сая төгрөг, найдваргүй авлагын хасагдуулгын нөөцийн сан (16.7) сая төгрөг, нэмэгдсэн өртгийн албан татварын авлага 22.7 сая төгрөг, орлогын албан татварын авлага 14,4 сая төгрөг байна. Авлагын үлдэгдлийг хянахад татварын авлага гол хувийг эзэлж байна. Оны эхэнд 9,832.9 сая төгрөгийн өглөгтэй байснаас оны эцэст 9,387.3 сая төгрөг болж 445.6 сая төгрөгөөр буюу 4.7 хувиар буурсан байна. Дансны өрийг ангилж үзвэл дотоодын бэлтгэн нийлүүлэгчдэд өгөх өр 2.0 хувь буюу 188.9 сая төгрөг, ногдол ашгийн өр 0.2 хувь буюу 15.4 сая төгрөг, зээл зээлийн хүүгийн өр 97.8 хувь буюу 9,183.0 сая төгрөг тус тус эзэлж байна. Үндсэн хөрөнгийн талаар:2019 оны эцэст цэвэр дүнгээр 8,055.1 сая төгрөгийн үндсэн хөрөнгөтэй ба тайлант жилд 535.1 сая төгрөгийн элэгдэл байгуулж зардалд тооцсон байна. ТУЗ-ийн төсвийн зарцуулалт:Өмнөх оны бүх гишүүдийн хурлаар 2019 онд ТУЗ-ийн зардалд 11.8 сая төгрөг төлөвлөсөн ба тайлант хугацаанд 11.7 cая төгрөгийн ТУЗ-ийн гишүүдийн цалин НДШ, ТУЗ-н болон хувьцаа эзэмшигчдийн хурлын зардал гарсан байна. 1. ***Хувьцаа эзэмшигчдийн талаарх мэдээлэл***

| **Д/д** | **Ангилал** | **Улсын нэр** | **Эцэг/эх/-ийн нэр** | **Нэр** | **Бүртгэсэн огноо** |
| --- | --- | --- | --- | --- | --- |
| 1 | Иргэн | Монгол | Рэнцэн | Содном | 2008.04.03 |
| 2 | Иргэн | Монгол | Шагдарсүрэн | Энхбаяр | 2008.04.03 |
| 3 | Иргэн | Монгол | Шагдарсүрэн | Баярсайхан | 2008.04.03 |
| 4 | Иргэн | Монгол | Амарбаяр | Шагдарсүрэн | 2008.04.03 |
| 5 | Иргэн | Монгол | Шагдарсүрэн | Уламбаяр | 2008.04.03 |
| 6 | Иргэн | Монгол | . | Бусад Гишүүд | 2008.04.03 |

1. ***Ногдол ашгийн талаарх мэдээлэл***

2019 оны үйл ажиллагааны ашгаас ногдол ашиг хуваарилахгүй байхаар шийдвэрлэсэн.1. ***Бусад шаардлагатай мэдээлэл***

**Санамж:** Жилийн үйл ажиллагааны тайланд СЗХ-ны “[Үнэт цаас гаргагчийн мэдээллийн ил тод байдлын журам”](http://frc.mn/legal/detail?id=4790)-ын2.3-т заасан мэдээллийг дээрх дэд сэдвийн хүрээнд бүрэн оруулна. Харин хагас жилийн үйл ажиллагааны тайланд тус журмын 2.3.1.1-2.3.1.4, 2.3.2.1, 2.3.2.2, 2.3.3.1, 2.3.3.3, 2.3.3.5, 2.3.3.5, 2.3.4.1-2.3.4.3, 2.3.5.2-т заасан мэдээллүүдийг тусгах бөгөөд хөрөнгө оруулагч, хувьцаа эзэмшигчдэд шаардлагатай гэж үзсэн эдгээрээс бусад мэдээллийг тусгаж болно.  |